Raske haiguse tagajärjel lahkus 58. eluaastal diplomaat ja poliitik, Eesti suursaadik Belgias ja Luksemburgis Karin Jaani.    Välisministeeriumi pressiesindaja sõnul suri Jaani eile kodumaal.    Jaani oli sündinud 27. augustil 1952 Ahjal. Ta lõpetas Tartu 1. Keskkooli 1970. aastal ning Tartu Ülikooli inglise filoloogina 1980.  aastal.    Aastal 1992 valiti ta Isamaa nimekirjas Riigikokku. Riigikogu järgmisse koosseisu 1995. aastal valiti Jaani Parempoolsete nimekirjas. Sama aasta sügisel loobus Karin Jaani oma mandaadist, et asuda Eesti esindajaks Euroopa Nõukogu juures. Sellest sai alguse tema karjäär diplomaadina.